pythainlp/thaigov-v2-corpus-22032023 huggingface dataset:
วันพุธที่ 25 สิงหาคม 2564
นายกรัฐมนตรีสั่งการให้ดำเนินการตามกฎหมายจนถึงที่สุดกรณี “ผกก.โจ้” ย้ำทุกหน่วยงานกำจัดเจ้าหน้าที่มีพฤติกรรมเลวร้าย ทุจริตในหน้าที่
นายกรัฐมนตรีสั่งการให้ดำเนินการตามกฎหมายจนถึงที่สุดกรณี “ผกก.โจ้” ย้ำทุกหน่วยงานกำจัดเจ้าหน้าที่มีพฤติกรรมเลวร้าย ทุจริตในหน้าที่
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการให้ดำเนินการตามกฎหมายจนถึงที่สุดกรณีกรณี พ.ต.อ. ธิติสรรค์ อุทธนผล ผู้กำกับการสถานีตำรวจภูธรเมืองนครสวรรค์ พร้อมเจ้าหน้าที่รวม 7 คน ได้กระทำการข้อหาเป็นเจ้าพนักงานปฏิบัติหน้าที่โดยมิชอบทำให้ผู้อื่นเสียหาย ร่วมกันข่มขืนใจให้ผู้อื่นกระทำการใด และร่วมกันฆ่าผู้อื่นโดยทรมานหรือกระทำทารุณโหดร้าย
“ให้ทุกหน่วยงานกำจัดเจ้าหน้าที่ที่มีพฤติกรรมเลวร้าย ทุจริตในหน้าที่ ออกจากหน่วยงานตามกฎหมาย การกระทำใดที่มีผลกระทบต่อสังคมและประชาชน ต้องกำจัดออกไป เพื่อไม่ให้บุคคลนั้นมีโอกาสเติบโต ใช้ตำแหน่งหน้าที่สร้างความเสียหายต่อส่วนรวม” นายกรัฐมนตรีย้ำ
-----------------------
วันเสาร์ที่ 27 พฤศจิกายน 2564
การรถไฟแห่งประเทศไทย ยืนยันไม่รื้อหัวลำโพง พร้อมเปิดเวทีสาธารณะรับฟังความเห็นจากทุกภาคส่วน
รัฐมนตรีว่าการกระทรวงคมนาคม สั่งการเร่งเปิดเวทีสาธารณะเปิดรับฟังความคิดเห็นประเด็นการเดินรถเข้าสถานีกรุงเทพ (หัวลำโพง) ย้ำไม่ให้เกิดผลกระทบต่อประชาชน สำหรับการพัฒนาพื้นที่หัวลำโพงนั้น สามารถสร้างรายได้ให้แก่ รฟท. ในอนาคต
รัฐมนตรีว่าการกระทรวงคมนาคม สั่งการเร่งเปิดเวทีสาธารณะเปิดรับฟังความคิดเห็นประเด็นการเดินรถเข้าสถานีกรุงเทพ (หัวลำโพง) ย้ำไม่ให้เกิดผลกระทบต่อประชาชน สำหรับการพัฒนาพื้นที่หัวลำโพงนั้น สามารถสร้างรายได้ให้แก่การรถไฟแห่งประเทศไทยในอนาคต
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.)​ กระทรวงคมนาคม​ เปิดเผยถึงประเด็นที่เกี่ยวข้องกับการใช้งานและการพัฒนาพื้นที่เชิงพาณิชย์ สถานีรถไฟกรุงเทพ (หัวลำโพง) หลังจากที่มีกระแสวิพากษ์วิจารณ์และความกังวลถึงเรื่องดังกล่าวว่า ยืนยันจะไม่มีการทุบหรือรื้อทิ้งสิ่งปลูกสร้างสถานีรถไฟหัวลำโพงหรือปิดให้บริการแต่อย่างใด โดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้​ รฟท. ดำเนินการเปิดเวทีสาธารณะรับฟังความคิดเห็นจากทุกภาคส่วนตามนโยบายของ พลเอกประยุทธ์ จันทร์โอชา นายกรัฐมนตรีแล้ว
สำหรับแผนพัฒนาพื้นที่เชิงพาณิชย์สถานีรถไฟหัวลำโพงในอนาคตนั้น รฟท. ได้มีการตั้งบริษัท เอสอาร์ที แอสเสท จำกัด เพื่อบริหารที่ดินของ​ รฟท. ทุกแปลง โดยจากการประเมินรายได้จากการพัฒนาพื้นที่เชิงพาณิชย์บริเวณหัวลำโพงในอนาคต ระยะเวลา 30 ปี พบว่า จะมีรายได้เข้ามารวม 800,000 ล้านบาท โดยในปีแรกจะอยู่ที่ 5,000 ล้านบาท และปีที่ 5 จะเพิ่มขึ้นอยู่ที่ประมาณ 10,000 ล้านบาท ซึ่งจะเพียงพอต่อการแก้ไขปัญหาภาระหนี้ของรถไฟที่ขาดทุนสะสมต่อเนื่องที่ประมาณ 150,000 ล้านบาท -​ 160,000 ล้านบาท
ส่วนปัญหาเรื่องการเดินรถไฟเข้ามาในเขตกรุงเทพชั้นใน รัฐบาลได้เล็งเห็นปัญหานี้มานานแล้วจึงได้พัฒนาโครงการสถานีกลางบางซื่อขึ้นเพื่อให้เป็นศูนย์กลางของระบบคมนาคม โดยเฉพาะระบบราง ซึ่งประกอบไปด้วย รถไฟฟ้าสายสีแดง รถไฟทางไกล รถไฟความเร็วสูงเชื่อมสามสนามบิน และรถไฟความเร็วสูงไทย-จีน รวมถึงรถไฟฟ้าสายสีแดงส่วนต่อขยายในอนาคต เพื่อช่วยในการแก้ไขปัญหาการจราจรแออัดในพื้นที่กรุงเทพมหานครโดยเฉพาะจุดตัดเสมอระดับทางรถไฟ-รถยนต์ และเมื่อการก่อสร้างสถานีกลางบางซื่อแล้วเสร็จจึงเห็นควรให้มีการปรับการเดินรถเพื่อแก้ไขปัญหาการจราจรอย่างเป็นรูปธรรม
อย่างไรก็ดี ทางรัฐบาลได้มอบหมายให้กระทรวงคมนาคม และ รฟท.เปิดรับฟังความคิดเห็นจากทุกภาคส่วนเพื่อนำมาประกอบการพิจารณาและหาข้อสรุป เพื่อให้สามารถตอบโจทย์การดำเนินงานในทุกมิติได้อย่างแท้จริง และไม่ให้เกิดผลกระทบต่อพี่น้องประชาชน นอกจากนี้ทางกระทรวงคมนาคมยังได้มีการจัดทำระบบขนส่งมวลชนรอง หรือ ฟีดเดอร์ เช่น รถเมล์ ขสมก. รวมถึงประสานงานกับภาคเอกชนที่มีสัมปทานรถไฟฟ้าสายสีน้ำเงินในการอำนวยความสะดวกและยังเป็นการเพิ่มทางเลือกในการเดินทางให้แก่พี่น้องประชาชนอีกด้วย
วันเสาร์ที่ 29 มกราคม 2565
โฆษก สธ. แจงผล ATK เป็นบวก เข้าระบบ HI/CI ไม่ต้องตรวจ RT-PCR ซ้ำ ส่วนการตรวจเพื่อเคลมประกัน ต้องเสียค่าตรวจเองและเบิกคืนได้จากประกัน
โฆษกกระทรวงสาธารณสุข แจงผู้ที่ตรวจ ATK ได้ผลบวก ไม่มีอาการหรืออาการน้อย เข้าระบบรักษาแบบ HI/CI ได้ทันที ไม่ต้องตรวจ RT-PCR ซ้ำ แต่หากต้องการตรวจเพื่อใช้เบิกประกันโควิด จะมีค่าใช้จ่ายตามหลักเกณฑ์ ซึ่งจะได้รับคืนจากเงินประกัน
โฆษกกระทรวงสาธารณสุข แจงผู้ที่ตรวจ ATK ได้ผลบวก ไม่มีอาการหรืออาการน้อย เข้าระบบรักษาแบบ HI/CI ได้ทันที ไม่ต้องตรวจ RT-PCR ซ้ำ แต่หากต้องการตรวจเพื่อใช้เบิกประกันโควิด จะมีค่าใช้จ่ายตามหลักเกณฑ์ ซึ่งจะได้รับคืนจากเงินประกัน ส่วนกรณีมีอาการหรือมีความเสี่ยงทางการแพทย์จะได้รับการตรวจโดยไม่มีค่าใช้จ่าย
วันนี้ (29 มกราคม 2565) นพ.รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีข้อสงสัยผลตรวจหาเชื้อโควิดด้วยชุดตรวจ ATK เป็นบวก ต้องตรวจซ้ำด้วน RT-PCR หรือไม่ และกรณีการตรวจเพื่อเบิกประกันโควิด ว่า กระทรวงสาธารณสุขวางระบบการดูแลผู้ติดเชื้อโควิด 19 กรณีผลตรวจ ATK เป็นบวก หากไม่มีอาการหรือมีอาการเล็กน้อยสามารถติดต่อลงทะเบียนผ่านสายด่วน 1330 เพื่อเข้าระบบการดูแลรักษาที่บ้าน (Home Isolation) หรือในชุมชน (Community Isolation) ได้ โดยไม่จำเป็นต้องตรวจ RT-PCR ซ้ำ ยกเว้นในรายที่มีอาการหรือมีความเสี่ยงทางการแพทย์ จะมีการตรวจ RT-PCR โดยไม่มีการคิดค่าใช้จ่ายกับผู้ป่วยแต่อย่างใด
นพ.รุ่งเรืองกล่าวต่อว่า สำหรับกลุ่มที่มีอาการน้อยหรือไม่มีความเสี่ยงทางการแพทย์ แต่มีประกันโควิดและต้องการผลการตรวจ RT-PCR เพื่อเป็นหลักฐานในการเคลมประกันนั้น จะต้องรับผิดชอบค่าตรวจ RT-PCR พร้อมใบรับรองสำหรับเบิกประกันเอง ซึ่งจะมีค่าใช้จ่าย และค่าใช้จ่ายการตรวจและเอกสารที่เกี่ยวข้องนี้ ผู้ป่วยจะได้รับคืนจากเงินเอาประกันอยู่แล้ว โดยที่โรงพยาบาลที่ทำการตรวจจะไม่ได้เบิกค่าตรวจ RT-PCR ซ้ำซ้อนกับ สปสช.อีก
ทั้งนี้ กรณีที่เป็นข่าว ทางโรงพยาบาลได้ชี้แจงให้ผู้ป่วยทราบแล้ว อย่างไรก็ตาม เมื่อเกิดข้อสงสัยก็จะทำความเข้าใจอีกครั้ง
************************************** 29 มกราคม 2565
วันพฤหัสบดีที่ 11 พฤศจิกายน 2564
ครม. ไฟเขียว ร่างแผนพัฒนาฯ ฉบับที่ 13 มุ่งพลิกโฉมประเทศไทย รับเทรนด์ใหม่ของโลก
....
ที่ประชุม ครม. (9 พ.ย.) เห็นชอบร่างแผนพัฒนาเศรษฐกิจและสังคมแห่งชาติ ฉบับที่ 13 (ปี 2566 - 2570) ซึ่งเป็นแผนระดับที่ 2 โดยเน้นทิศทางและเป้าหมายการพัฒนาประเทศในระยะ 5 ปี ภายใต้หลักการและแนวคิดสำคัญ คือ หลักปรัชญาของเศรษฐกิจพอเพียง/ แนวคิดล้มแล้วลุกไว/เป้าหมายการพัฒนาอย่างยั่งยืนของสหประชาชาติ และโมเดลเศรษฐกิจชีวภาพ เศรษฐกิจหมุนเวียนและเศรษฐกิจสีเขียว (BCG Model)
.
ส่วนแผนกำหนดการพลิกโฉมประเทศไทยสู่ "สังคมก้าวหน้า เศรษฐกิจสร้างมูลค่าอย่างยั่งยืน" เป้าหมายหลัก คือ การปรับโครงการสร้างผลิตสู่เศรษฐกิจฐานนวัตกรรม/การพัฒนาคนสำหรับโลกยุคใหม่/การมุ่งสู่สังคมโอกาสและความเป็นธรรม/การเปลี่ยนผ่านไปสู่ความยั่งยืนและการเสริมสร้างความสามารถของประเทศในการรับมือกับความเสี่ยงภายใต้บริบทโลกใหม่
.
อ่านเพิ่มเติม คลิกhttps://www.thaigov.go.th/news/contents/details/47994
#ไทยคู่ฟ้า#ร่วมต้านโควิด19
-------------------
วันพุธที่ 24 พฤศจิกายน 2564
กระทรวงเกษตรฯ ประชุมขับเคลื่อนการบริหารงานอาสาสมัครเกษตรเพื่อความเป็นเอกภาพ
กระทรวงเกษตรฯ ประชุมขับเคลื่อนการบริหารงานอาสาสมัครเกษตรเพื่อความเป็นเอกภาพ
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานคณะกรรมการนโยบายอาสาสมัครเกษตร ครั้งที่ 1/2565 ผ่านระบบการประชุมทางไกล (Zoom Application) ณ ห้องประชุมกระทรวงเกษตรและสหกรณ์ โดยประเด็นสำคัญที่ประชุมได้พิจารณาเห็นชอบแนวทางการดำเนินโครงการเพิ่มประสิทธิภาพงานพัฒนาการเกษตรโดยการขับเคลื่อนผ่านอาสาสมัครเกษตรหมู่บ้าน ซึ่งปัจจุบันอาสาสมัครเกษตร (อกษ.) ของกระทรวงเกษตรและสหกรณ์มี 16 สาขา จาก 14 หน่วยงาน มีจำนวนทั้งสิ้น 241,552 ราย และเป็นอาสาสมัครเกษตรหมู่บ้าน (อกม.) จำนวน 75,155 ราย เพื่อการบริหารงานอาสาสมัครเกษตรเป็นเอกภาพ ที่ประชุมจึงพิจารณาปรับปรุงระเบียบกระทรวงเกษตรและสหกรณ์ ว่าด้วยการบริหารงานอาสาสมัครเกษตร พ.ศ. 2563 เพื่อให้มีการบูรณาในการขับเคลื่อนและเพิ่มประสิทธิภาพการปฏิบัติงานให้ดียิ่งขึ้น โดยเห็นชอบให้สำนักปลัดกระทรวงเกษตรและสหกรณ์เป็นหน่วยงานหลักในการขับเคลื่อนงาน พร้อมทั้งมอบหมายคณะอนุกรรมการดำเนินงานอาสาสมัครเกษตร ปรับปรุง (ร่าง) ระเบียบฯ และปรับปรุงคู่มืออาสาสมัครเกษตรหมู่บ้าน (อกม.) ให้สอดคล้องกับระเบียบฯ ต่อไป
วันจันทร์ที่ 4 เมษายน 2565
กรมเจ้าท่า จัดประชุมถ่ายทอดองค์ความรู้ ครั้งที่ 1 กําหนดพื้นที่ศักยภาพโครงสร้างพื้นฐาน
การขนส่งทางน้ำ แม่น้ำ ชายฝั่งทะเลอ่าวไทยและอันดามัน
นายสมชาย สุมนัสขจรกุล รองอธิบดีกรมเจ้าท่า ด้านวิชาการ เป็นประธานเปิดการประชุม การถ่ายทอดความรู้ ครั้งที่ 1 โครงการศึกษาเพื่อกำหนดพื้นที่มีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ำ บริเวณแม่น้ำ ชายฝั่งทะเลอ่าวไทยและอันดามัน โดยมีนางสาววิศัลยา ปานเจริญ รักษาราชการแทนผู้อํานวยการสํานักแผนงาน กล่าวรายงาน โดยมีผู้แทนกรมเจ้าท่าส่วนกลาง เข้าร่วมประชุม และผู้แทนส่วนภูมิภาค สำนักงานเจ้าท่าภูมิภาคที่ 1-7 และสาขา สำนักพัฒนาและบำรุงรักษาทางน้ำ ที่ 1-8 เข้าประชุมผ่านระบบ Zoom Cloud Meetings ในวันจันทร์ที่ 4 เมษายน 2565 เวลา 08.30 - 16.30 น. ณ ห้องราชา 2 โรงแรมปรินซ์พาเลซ มหานาค กรุงเทพ
จากยุทธศาสตร์ชาติ 20 ปี ยุทธศาสตร์การพัฒนาโครงสร้างพื้นฐานด้านคมนาคมขนส่ง ระยะ 20 ปี (พ.ศ.2561-2580) ซึ่งเกี่ยวข้องกับกรมเจ้าท่า ในหัวข้อยุทธศาสตร์ที่ 2 การสร้างความสามารถในการแข่งขัน และข้อสั่งการรัฐบาล ได้มอบหมายให้กระทรวงคมนาคม เป็นหน่วยงานหลักร่วมกับหน่วยงานท่ีเกี่ยวข้อง จัดทำแผนพัฒนาท่าเรือเพื่อเพิ่มศักยภาพการขนส่งสินค้าและค้าขายในภาพรวมของประเทศ โดยให้ครอบคลุมทั้งฝั่งทะเลอันดามันและอ่าวไทย เนื่องจากในปัจจุบันการขนส่งทางถนนมีมากกว่าร้อยละ 80 ซึ่งเป็นส่วนหน่ึงที่ส่งผลให้ต้นทุนโลจิสติกส์ของประเทศยังค่อนข้างสูง การพัฒนาการขนส่งทางน้ำจึงจำเป็นต้องมียุทธศาสตร์ในการพัฒนาเพื่อเป็นแนวทางสำหรับการพัฒนาอย่างต่อเนื่อง
กรมเจ้าท่าในฐานะหน่วยงานในสังกัดกระทรวงคมนาคม ซึ่งรับผิดชอบหลักด้านการพัฒนาระบบการขนส่งทางน้ำของประเทศ ได้ตระหนักถึงความสำคัญของการขนส่งทางน้ำ เนื่องจากเป็นการขนส่งที่สามารถขนส่งได้ครั้งละมากๆ ต้นทุนต่อหน่วยต่ำ ประหยัดพลังงาน เป็นมิตรต่อสิ่งแวดล้อม ช่วยลดหรือบรรเทาปัญหาการจราจรทางถนน และช่วยลดต้นทุนโลจิสติกส์ของประเทศได้ในระยะยาว แต่ยังคงมีสัดส่วนน้อยเมื่อเปรียบเทียบกับการขนส่งในโหมดต่าง ๆ ดังนั้น กรมเจ้าท่า จึงได้ทำสัญญาว่าจ้างกลุ่มบริษัทที่ปรึกษาฯ ประกอบด้วย บริษัท ปัญญา คอนซัลแตนท์ จำกัด บริษัท ทรานส์คอนซัลท์ จำกัด บริษัท เอ 21 คอนซัลแตนท์ จำกัด และบริษัท อินฟรา พลัส คอนซัลติ้ง จำกัด ดำเนินงานโครงการเพื่อกำหนดพื้นท่ีมีศักยภาพเหมาะสมในการพัฒนาโครงสร้างพื้นฐานเพื่อการขนส่งทางน้ำบริเวณแม่น้ำชายฝั่งอ่าวไทยและอันดามัน
สำหรับการประชุมแลกเปลี่ยนความคิดเห็นในวันนี้ เป็นการประชุมภาพรวมของการขนส่งทางน้ำและแนวทางการพัฒนาทางน้ำ สถานการณ์ ความจำเป็นในการขนส่งทางน้ำและสภาพปัญหาด้านการขนส่งทางน้ำ อาทิ ท่าเรือสินค้า ท่าเรือท่องเที่ยว ร่องน้ำและโครงสร้างพื้นฐานเพื่อบริหารจัดการทรัพยากรน้ำ และการกำกับดูแลด้านการขนส่งทางน้ำ เพื่อให้หน่วยงานภายใต้กรมเจ้าท่ามีความรู้ ความเข้าใจในการจัดทำแผนปฏิบัติราชการราย 5 ปีและแผนปฏิบัติราชการรายปี รวมถึงร่วมกันกำหนดกิจกรรมย่อยของแผนงานภายใต้ความรับผิดชอบของหน่วยงาน เพื่อใช้สำหรับการจัดทำแผนปฏิบัติราชการฯ 5 ปี และแผนปฏิบัติราชการรายปีของกรมเจ้าท่า รวมทั้งสามารถนำความรู้ที่ได้รับไปปฏิบัติงานได้อย่างมีประสิทธิภาพ เป็นไปทิศทางเดียวกัน เพื่อขับเคลื่อนการพัฒนาประเทศไปสู่ความมั่นคง มั่งคั่ง และยั่งยืน
วันจันทร์ที่ 25 เมษายน 2565
รมว.พม. เดินหน้าเปิดศูนย์ช่วยเหลือสังคมแห่งแรก จ.อุตรดิตถ์ ย้ำรัฐบาลเร่งแก้ปัญหาหนี้ครัวเรือน พร้อมดึงเด็กกลับมาเรียนหนังสือ
รมว.พม. เดินหน้าเปิดศูนย์ช่วยเหลือสังคมแห่งแรก จ.อุตรดิตถ์ ย้ำรัฐบาลเร่งแก้ปัญหาหนี้ครัวเรือน พร้อมดึงเด็กกลับมาเรียนหนังสือ
เมื่อวันที่ 24 เม.ย. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และคณะผู้บริหารกระทรวง พม. ลงพื้นที่จังหวัดอุตรดิตถ์ เพื่อเปิดศูนย์ช่วยเหลือสังคมตำบลเด่นเหล็ก อำเภอน้ำปาด นับเป็นศูนย์ช่วยเหลือสังคมตำบลแห่งแรกของจังหวัดอุตรดิตถ์ พร้อมทั้งมอบความช่วยเหลือต่างๆ ตามภารกิจกระทรวง พม. อาทิ เงินช่วยเหลือผู้ประสบปัญหากรณีฉุกเฉิน จำนวน 33 ครอบครัว เงินสงเคราะห์และฟื้นฟูสมรรถภาพคนพิการ จำนวน 10 ครอบครัว และนมผงสำหรับเด็ก จำนวน 20 ครอบครัว โดยมีนายพยงค์ ยาเภา รองผู้ว่าราชการจังหวัดอุตรดิตถ์ นายศรัณย์วุฒิ ศรัณย์เกตุ สมาชิกสภาผู้แทนราษฎรจังหวัดอุตรดิตถ์ และผู้แทนหน่วยงานที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เข้าร่วมงานดังกล่าว
นายจุติกล่าวว่า อำเภอน้ำปาด จังหวัดอุตรดิตถ์ เป็นพื้นที่ที่มีความยากลำบากเพราะตั้งอยู่บนภูเขา ชาวบ้านทำการการเพาะปลูกกระเทียมและหอมแดง เราต้องทำให้พื้นที่นี้มีมูลค่าและผลิตสินค้าแปรรูปให้ได้ เพื่อจะได้มีความคุ้มค่ากับที่พี่น้องประชาชนได้ประกอบอาชีพ และมีส่วนหนึ่งไปประกอบอาชีพรับจ้างที่อื่น เพราะพื้นที่นี้ไม่มีโรงงาน แต่ในที่สุดแล้วเมื่อความเจริญเข้ามาถึง เราต้องปรับตัวให้เข้ากับการเปลี่ยนแปลงของโลกทั้งทางสังคมและทางเศรษฐกิจ ทั้งนี้ ศูนย์ช่วยเหลือสังคมตำบลแห่งนี้จะเป็นศูนย์ที่ช่วยเหลือประชาชนที่มีความยากลำบาก มีปัญหาทางสังคมและเศรษฐกิจ โดยจะช่วยให้ประชาชนทุกคนสามารถเข้าถึงการบริการของศูนย์แห่งนี้ได้ ซึ่งตนเดินทางมาลงพื้นที่นี้ เพราะต้องการทำตามนโยบายของรัฐบาล คือเราไม่ทิ้งใครไว้ข้างหลัง ต้องการให้พี่น้องประชาชนลดความกลัวและสามารถเข้าใช้ประโยชน์จากศูนย์แห่งนี้ เมื่อท่านมีปัญหาได้
นายจุติกล่าวเพิ่มเติมว่า รัฐบาลมีนโยบายแก้ปัญหาความยากจนแบบพุ่งเป้า โดยในปีนี้ พลเอก ประยุทธ์ จันทร์โอชา นายกรัฐมนตรี มีนโยบายว่าอยากให้ดูแลปัญหาหนี้ครัวเรือนและความยากจนของประชาชน รวมไปถึงเรื่องการศึกษา เพราะเรามีเด็กนักเรียนอีกหลายแสนครอบครัวที่ลูกหลานไม่ได้เรียนหนังสือ เราต้องผลักดันให้เด็กเหล่านั้นกลับไปเรียนหนังสือให้ได้ ขณะนี้รัฐบาลมีกองทุนเพื่อความเสมอภาคทางการศึกษาเพื่อให้กู้ยืมเงิน โดยไม่ต้องมีคนค้ำประกัน สำหรับเด็กที่ไม่มีเงินเรียน สามารถไปขอเงินสนับสนุนได้ ซึ่งนายกรัฐมนตรีได้ประกาศไว้ว่า ถ้าใครอยากเรียน แต่ไม่ได้เรียน เพราะไม่มีเงิน รัฐบาลจะช่วยให้ได้เรียนหนังสือ เพราะรัฐบาลอยากให้เด็กทุกคนมีโอกาส มีอนาคต และสามารถดูแลตัวเองได้
วันอังคารที่ 2 พฤศจิกายน 2564
รัฐบาลหนุน "Soft Power" สร้างรายได้ ดันไทยเป็นศูนย์กลางแข่งขัน e-sports
....
นางสาวรัชดา ธนาดิเรก รองโฆษกรัฐบาล เผย พลเอก ประยุทธ์ จันทร์โอชา นายกรัฐมนตรีและรมว.กลาโหม มุ่งส่งเสริมการใช้ “Soft power” ส่งออกวัฒนธรรมไทยผ่านการออกแบบ ศิลปะการแสดง ภาพยนตร์ กีฬา ซอฟแวร์ และดนตรี เพื่อส่งเสริมความเป็นไทย ท่องเที่ยวไทย สร้างรายได้และความสามารถในการแข่งขันของประเทศในอนาคต
.
ตัวอย่างหนึ่งของความสำเร็จ คือ การแข่งขันทัวร์นาเม้นท์เจ็ตสกีอันดับที่ 1 ของโลก WPG#1 World Series เป็นลิขสิทธ์แบรนด์ไทย เติบโตครอบคลุมทั้งทวีปยุโรป และทวีปอเมริกา
.
ล่าสุด รัฐบาลเตรียมผลักดันและสนับสนุนอุตสาหกรรม e-sports ของไทยอย่างเต็มที่ ตั้งเป้าให้เป็นสถานที่แข่งขันในระดับโลก ซึ่งกีฬา e-sports ถือเป็นส่วนหนึ่งของ Soft Power ของประเทศ นอกจากการจัดแข่งขันแล้ว ยังให้ความสำคัญกับการพัฒนานักกีฬา e-sports และอุตสาหกรรมซอฟต์แวร์เกมด้วย
.
อ่านเพิ่มเติม คลิกhttps://www.thaigov.go.th/news/contents/details/47658
#ไทยคู่ฟ้า#ร่วมต้านโควิด19
-------------------
วันศุกร์ที่ 22 กรกฎาคม 2565
ลูกจ้างถูกเพลาบีบขาเสียชีวิต! นายก สั่ง รมว.เฮ้ง ส่งทีมเฉพาะกิจเข้าช่วยเหลือและตรวจสอบสาเหตุ
นายกเสียใจเคสลูกจ้างประสบอุบัติเหตุถูกเพลาบีบขาเสียชีวิตในโรงงานจังหวัดสมุทรสาคร สั่งรมว.แรงงานส่งทีมเฉพาะกิจ พร้อมหน่วยงานในสังกัดกระทรวงแรงงานเร่งดำเนินการให้ความช่วยเหลือลูกจ้างผู้เสียชีวิตให้ได้รับสิทธิตามกฎหมาย พร้อมตรวจสอบสาเหตุโดยเร็ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่ลูกจ้างประสบอุบัติเหตุจากการถูกเพลาบีบขาในโรงงานจังหวัดสมุทรสาครจนเป็นเหตุทำให้ลูกจ้างเสียชีวิต เมื่อวันที่ 20 กรกฎาคมที่ผ่านมาว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้แสดงความเสียใจกับเหตุการณ์ที่เกิดขึ้น พร้อมสั่งการให้กระทรวงแรงงานเร่งดำเนินการช่วยเหลือให้ลูกจ้างผู้เสียชีวิตให้ได้รับสิทธิตามกฎหมายโดยเร็ว ผมจึงได้สั่งการให้คณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรงลงพื้นที่ตรวจสอบสาเหตุและประสานหน่วยงานในสังกัดกระทรวงแรงงานให้ความช่วยเหลือลูกจ้างผู้เสียชีวิตให้ได้รับสิทธิตามกฎหมายโดยเร็ว จากรายงานเบื้องต้นพบว่า ลูกจ้างสัญชาติเมียนมาทำงานตำแหน่งพนักงานฝ่ายผลิต ขณะปฏิบัติงาน ปรากฏว่าสายพานที่ลำเลียงวัตถุดิบเกิดขัดข้อง ลูกจ้างจึงตัดสินใจเข้าไปซ่อมสายพานดังกล่าว แต่ลูกจ้างถูกเพลาบีบอัดขาจนเป็นเหตุให้เสียชีวิต ต่อมานายจ้างได้นำส่งร่างของลูกจ้างไปชันสูตรที่โรงพยาบาลตำรวจ แต่เนื่องจากลูกจ้างนับถือศาสนาอิสลาม ญาติจึงเร่งนำร่างของลูกจ้างผู้เสียชีวิตไปดำเนินการตามพิธีกรรมตามหลักศาสนาอิสลาม
นางโสภา เกียรตินิรชา ผู้ตรวจราชการกระทรวงแรงงาน ในฐานะหัวหน้าคณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรง กล่าวเพิ่มเติมว่า ในวันนี้ (22 กรกฎาคม 2565) คณะทำงานเฉพาะกิจฯ พร้อมด้วยหน่วยงานในสังกัดกระทรวงแรงงานลงพื้นที่ตรวจสอบสถานที่เกิดเหตุเพิ่มเติม และเร่งให้การช่วยเหลือลูกจ้างผู้เสียชีวิตให้ได้รับสิทธิตามกฎหมายทันที เบื้องต้นนายจ้างได้มอบเงินช่วยเหลือในการจัดพิธีการทางศาสนาจำนวนเงิน 31,000 บาท เงินสวัสดิการของบริษัทจำนวนเงิน 20,000 บาท และจากรายงานของสำนักงานประกันสังคมจังหวัดสมุทรสาคร ลูกจ้างผู้เสียชีวิตจะได้รับสิทธิค่าทำศพ เงินทดแทนกรณีเสียชีวิต และเงินบำเหน็จชราภาพ โดยสิทธิประโยชน์ที่ลูกจ้างได้รับจะเท่าเทียมกับแรงงานไทยทุกประการ ทั้งนี้ พนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทำงานเขต 7 (ราชบุรี) จะเชิญนายจ้าง และผู้ที่เกี่ยวข้องมาสอบหาข้อเท็จจริงเพิ่มเติม พร้อมทั้งตรวจสอบนายจ้างว่าได้ปฏิบัติตามกฎหมายความปลอดภัยในการทำงาน และกฎกระทรวงที่เกี่ยวข้องได้อย่างถูกต้องหรือไม่ ในวันที่ 26 กรกฎาคมนี้
วันอาทิตย์ที่ 14 พฤศจิกายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 5 – 11 พฤศจิกายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 5 – 11 พฤศจิกายน 2564 พบการกระทำผิด จำนวน 547 คดี คิดเป็นเงินค่าปรับ 10.80 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 5 - 11 พฤศจิกายน 2564) พบว่ามีการกระทำผิด จำนวน 547 คดี คิดเป็นเงินค่าปรับ 10.80 ล้านบาท โดยแยกเป็น สุรา จำนวน 262 คดี ค่าปรับ 2.05 ล้านบาท ยาสูบ จำนวน 226 คดี ค่าปรับ 6.75 ล้านบาท ไพ่ จำนวน 2 คดี ค่าปรับ 0.01 ล้านบาท น้ำมันและผลิตภัณฑ์น้ำมัน จำนวน 5 คดี ค่าปรับ 0.19 ล้านบาท น้ำหอม จำนวน 3 คดี ค่าปรับ 0.20 ล้านบาท รถจักรยานยนต์ จำนวน 40 คดี ค่าปรับ 0.68 ล้านบาท และสินค้าอื่น ๆ จำนวน 9 คดี ค่าปรับ 0.92 ล้านบาท โดยมีของกลางแยกเป็นน้ำสุรา จำนวน 6,980.695 ลิตร ยาสูบ จำนวน 17,749 ซอง ไพ่ จำนวน 24 สำรับ น้ำมันและผลิตภัณฑ์น้ำมัน จำนวน 12,000.000 ลิตร น้ำหอม จำนวน 11,410 ขวด รถจักรยานยนต์ จำนวน 55 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 11 พฤศจิกายน 2564 พบว่ามีการกระทำผิด จำนวน 3,043 คดี คิดเป็นเงินค่าปรับ 73.64 ล้านบาท โดยแยกเป็น สุรา จำนวน 1,518 คดี ค่าปรับ 13.58 ล้านบาท ยาสูบ จำนวน 1,104 คดี ค่าปรับ 34.68 ล้านบาท ไพ่ จำนวน 44 คดี ค่าปรับ 0.42 ล้านบาท น้ำมันและผลิตภัณฑ์น้ำมัน จำนวน 67 คดี ค่าปรับ 13.30 ล้านบาท น้ำหอม จำนวน 19 คดี ค่าปรับ 0.97 ล้านบาท รถจักรยานยนต์ จำนวน 219 คดี ค่าปรับ จำนวน 4.69 ล้านบาท และสินค้าอื่น ๆ จำนวน 72 คดี ค่าปรับ 6.00 ล้านบาท โดยมีของกลางแยกเป็นน้ำสุรา จำนวน 17,122.675 ลิตร ยาสูบ จำนวน 1,165,846 ซอง ไพ่ จำนวน 1,805 สำรับ น้ำมันและผลิตภัณฑ์น้ำมัน จำนวน 375,493.000 ลิตร น้ำหอม จำนวน 24,313 ขวด รถจักรยานยนต์ จำนวน 267 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 18 มีนาคม 2565
ศบค. เคาะเพิ่มพื้นที่สีเหลือง - ฟ้า เริ่ม 1 เม.ย. 65 สงกรานต์ห้ามประแป้ง - ปาร์ตี้โฟม - แอลกอฮอล์
.....
ที่ประชุม ศบค. วันนี้ (18 มี.ค. 65) มีมติปรับระดับพื้นที่สถานการณ์ทั่วราชอาณาจักร โดยพื้นที่ควบคุม (สีส้ม) ลดเหลือ 20 จังหวัด, พื้นที่เฝ้าระวังสูง (สีเหลือง) เพิ่มเป็น 47 จังหวัด และพื้นที่นำร่องท่องเที่ยว (สีฟ้า) เพิ่มเป็น 10 จังหวัด (เพิ่ม จ.เพชรบุรี และเชียงใหม่)
.
สำหรับเทศกาลสงกรานต์ ในเดือน เม.ย. 65 ที่ประชุมเห็นชอบให้ดำเนินการจัดงานภายใต้มาตรการสาธารณสุขอย่างเคร่งครัด สามารถเล่นน้ำ จัดกิจกรรมตามประเพณี เช่น รดน้ำดำหัว สรงน้ำพระ การแสดงดนตรี ฯลฯ ได้ (พื้นที่สาธารณะที่มีการควบคุม) แต่ห้ามประแป้ง ปาร์ตี้โฟม และจำหน่าย – บริโภคแอลกอฮอล์ในพื้นที่จัดงาน
.
พร้อมปรับมาตรการป้องกันโรคสำหรับการเดินทางเข้าราชอาณาจักร โดยยกเลิกการตรวจ RT-PCR ก่อนเดินทาง ทั้งในกลุ่ม Test & Go (บก น้ำ อากาศ)/ Sandbox Quarantine (AQ, OQ, SQ)/ ผู้ควบคุมยานพาหนะ เริ่ม 1 เม.ย. 65
.
อ่านเพิ่มเติม คลิกhttps://www.thaigov.go.th/news/contents/details/52691
#ไทยคู่ฟ้า#ร่วมต้านโควิด19
-------------------
วันอังคารที่ 9 พฤศจิกายน 2564
รมว.ท่องเที่ยวฯ เผยนายกรัฐมนตรีไม่ได้ห้ามจัดงานลอยกระทง เพียงกำชับจัดกิจกรรมภายใต้มาตรการเข้ม เหมาะสมตามความเสี่ยงพื้นที่
รมว.ท่องเที่ยวฯ เผยนายกรัฐมนตรีไม่ได้ห้ามจัดงานลอยกระทง เพียงกำชับจัดกิจกรรมภายใต้มาตรการเข้ม เหมาะสมตามความเสี่ยงพื้นที่
วันที่ 9 พ.ย. 64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่าจากกรณีที่มีการนำเสนอข่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหม ให้นโยบายในที่ประชุม ครม. ว่า ให้งดการกิจกรรมการลอยกระทงนั้น
นายพิพัฒน์ รัชกิจประการ รมว.การท่องเที่ยวและกีฬา ระบุว่า นายกรัฐมนตรีไม่ได้ห้ามการจัดกิจกรรมแต่อย่างใด ตามที่สื่อรายงานอาจมีความคลาดเคลื่อน นายกรัฐมนตรีเพียงแต่กำชับให้จัดงานภายใต้มาตรการป้องกันโรคที่เข้มงวด และให้พิจารณารูปแบบงงานตามความเสี่ยงของแต่ละพื้นที่ และรูปแบบการจัดงานขอให้ปฏิบัติตามคำแนะนำของกรมอนามัยเคร่งครัด
น.ส.ไตรศุลี กล่าวว่า กรมอนามัย กระทรวงสาธารณสุขก็ได้ออกแนวทางการจัดงานให้หน่วยงานต่างๆ ถือปฏิบัติเพื่อป้องกันการแพร่ระบาดของโรคโควิด-19 เช่น กำหนดจุดเข้า-ออก มีการลงทะเบียนก่อนข้าและออกจากงาน มีจุดคัดกรองอุณหภูมิ และตรวจสอบความเสี่ยงก่อนเข้างาน เลือกสถานที่จัดงานที่มีการระบายอากาศที่ดี ไม่แออัด เว้นระยะห่างของบูท ร้านค้า โต๊ะ ที่นั่ง อย่างน้อย 1 เมตร กระจายจุดลอยกระทง และมีผู้ควบคุมไม่ให้แออัด แผงลอยหรือพาหนะสำหรับจำหน่ายอาหาร ให้ปฏิบัติตามมาตรการป้องกันโควิดสำหรับพื้นที่จัดบริการอาหารริมบาทวิถี งดการจำหน่ายเครื่องดื่มแอลกอฮอล์ ผู้เข้าร่วมงานสวมหน้ากากตลอดเวลา
วันอาทิตย์ที่ 6 มีนาคม 2565
กทพ. ปรับปรุงกายภาพหน้าด่านจตุโชติ ทางพิเศษฉลองรัช เพื่อรองรับระบบ M-Flow แล้วเสร็จพร้อมเปิดช่องเก็บค่าผ่านทางตามปกติ ตั้งแต่วันนี้เป็นต้นไป
...
​ การทางพิเศษแห่งประเทศไทย (กทพ.) กระทรวงคมนาคม ปรับปรุงกายภาพหน้าด่านจตุโชติ ทางพิเศษฉลองรัช เพื่อรองรับระบบเก็บค่าผ่านทางพิเศษอัตโนมัติแบบไม่มีไม้กั้น (M-Flow) แล้วเสร็จพร้อมเปิดให้บริการช่องเก็บค่าผ่านทางตามปกติ ตั้งแต่วันนี้เป็นต้นไป
​ ตามที่ กทพ. ได้ดำเนินโครงการปรับปรุงกายภาพหน้าด่านเก็บค่าผ่านทางพิเศษ เพื่อรองรับระบบเก็บค่าผ่านทางพิเศษอัตโนมัติแบบไม่มีไม้กั้น (Multi-Lane Free Flow : M-Flow) โดยร่วมกับกรมทางหลวงในการบูรณาการให้เป็นไปในรูปแบบและมาตรฐานเดียวกัน (Single Platform System) บนทางพิเศษในระยะที่ 1
ทางพิเศษฉลองรัช จำนวน 3 ด่าน ประกอบด้วย ด่านสุขาภิบาล 5-1 ด่านสุขาภิบาล 5-2 และด่านจตุโชติ โดยเริ่มโครงการฯ ตั้งแต่วันที่ 10 มกราคม 2565 เป็นต้นมา และได้ดำเนินการแล้วเสร็จไปแล้ว 2 ด่าน คือ ด่านสุขาภิบาล 5-1 และด่านสุขาภิบาล 5-2 ล่าสุด กทพ. ได้ปรับปรุงกายภาพหน้าด่านจตุโชติจนแล้วเสร็จพร้อมเปิดให้บริการช่องเก็บค่าผ่านทางตามปกติ ตั้งแต่วันนี้เป็นต้นไป ดังนี้
- ด่านจตุโชติ ชำระค่าผ่านทางด้วยเงินสดที่ ช่อง 1-2-3 และใช้บัตร Easy Pass ที่ช่อง 4-5-6
- ด่านสุขาภิบาล 5-1 ชำระค่าผ่านทางด้วยเงินสดที่ ช่อง 1-2 และใช้บัตร Easy Pass ที่ช่อง 3-4-5-6
- ด่านสุขาภิบาล 5-2 ชำระค่าผ่านทางด้วยเงินสดที่ ช่อง 1 และใช้บัตร Easy Pass ที่ช่อง 2-3
ทั้งนี้ กทพ. มีกำหนดเปิดให้บริการระบบเก็บค่าผ่านทางพิเศษอัตโนมัติแบบไม่มีไม้กั้น (M-Flow) ระยะที่ 1 บนทางพิเศษฉลองรัช จำนวน 3 ด่านดังกล่าวในเดือนกรกฎาคม 2565
​
“M-Flow สะดวก ง่าย ชีวิตก็มีความสุขได้มากขึ้น เพิ่มเวลาความสุขของปลายทางด้วย M-Flow”
วันพฤหัสบดีที่ 18 สิงหาคม 2565
พม. บุรีรัมย์ เร่งช่วยเหลือยายพิการ วัย 83 ปี  ต้องอดข้าวหลายวัน หลังลูกชายเสียชีวิต
พม. บุรีรัมย์ เร่งช่วยเหลือยายพิการ วัย 83 ปี  ต้องอดข้าวหลายวัน หลังลูกชายเสียชีวิต
วันที่ 17 ส.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากการนำเสนอข่าว กรณี คุณยายพิการ เดินไม่ได้ ต้องอยู่ในบ้านเพียงลำพัง โดยไม่ได้ทานอาหาร - น้ำ นานหลายวัน เนื่องจากลูกชายที่อาศัยอยู่ด้วยกันได้เสียชีวิต ที่อำเภอสตึก จังหวัดบุรีรัมย์ นั้น ล่าสุด กระทรวงการพัฒนาสังคมและความมั่นคงของมนุษย์ (พม.) โดยสำนักงานพัฒนาสังคมและความมั่นคงของมนุษย์จังหวัดบุรีรัมย์ พร้อมด้วยหน่วยงานทีม One Home พม. จังหวัดบุรีรัมย์ และหน่วยงานที่เกี่ยวข้อง ได้ลงพื้นที่ตรวจสอบข้อเท็จจริงและเร่งให้ความช่วยเหลือแล้ว
นางสาวแรมรุ้ง กล่าวว่า จากการลงพื้นที่ตรวจสอบข้อเท็จจริง พบว่า ผู้ประสบปัญหาเป็นคุณยาย อายุ 83 ปี พิการทางการเคลื่อนไหว (อัมพฤกษ์ซีกซ้าย) ไม่สามารถเดินได้ อาศัยอยู่ในบ้านสภาพเก่าไม่มั่นคงแข็งแรง และไม่เหมาะสมแก่การพักอาศัย ปัจจุบัน ได้นำที่ดินไปจำนองไว้กับนายทุน โดยก่อนหน้านี้ อาศัยอยู่กับลูกชายคนเล็ก อายุ 57 ปี และเพิ่งเสียชีวิตได้ประมาณ 4 วันที่ผ่านมา โดยคุณยายไม่รู้ว่าลูกชายได้เสียชีวิตแล้ว ทำให้ไม่ได้ทานอาหาร - น้ำ นานหลายวัน ซึ่งขณะลูกชายมีชีวิตอยู่ มีอาการติดสุรา มักจะไม่ดูแลเอาใจใส่ ปล่อยให้คุณยายต้องอดอาหารและดื่มน้ำประปา
นางสาวแรมรุ้ง กล่าวเพิ่มเติมว่า ขณะนี้ สำนักงานพัฒนาสังคมและความมั่นคงของมนุษย์จังหวัดบุรีรัมย์ ได้ดำเนินการช่วยเหลือคุณยายตามพระราชบัญญัติผู้สูงอายุ พ.ศ. 2546 เพื่อคุ้มครองสวัสดิภาพผู้สูงอายุ กรณีไม่มีผู้ดูแล โดยพิจารณาการช่วยเหลือออกเป็น 3 ระยะ ได้แก่ 1) ระยะสั้น ประสานโรงพยาบาลสตึกเพื่อตรวจสุขภาพและพักรักษาตัว 2) ระยะกลาง ตรวจสุขภาพกายและประเมินสุขภาพจิต ก่อนส่งตัวเข้ารับการอุปการะ เนื่องจากครอบครัวคุณยายไม่มีญาติที่สามารถดูแลได้และ 3) ระยะยาว ประสานส่งต่อคุณยายเข้ารับการอุปการะ ณ ศูนย์พัฒนาการจัดสวัสดิการสังคมผู้สูงอายุบ้านบุรีรัมย์ ทั้งนี้ หากประชาชนประสบปัญหาความเดือดร้อนทางสังคม สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สำนักงานพัฒนาสังคมและความมั่นคงของมนุษย์จังหวัด และศูนย์ช่วยเหลือสังคมตำบลและชุมชน รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวง พม. พร้อมให้ความช่วยเหลืออย่างเต็มที่
วันเสาร์ที่ 29 มกราคม 2565
นายกฯ ปลื้ม เว็บไซต์ระดับโลก จัดให้ ‘กระบี่’  เป็นเมืองต้อนรับผู้เดินทางได้ดีที่สุด ชี้ สัญญาณดีหนุนท่องเที่ยวไทย ยัน พร้อมเปิด Test and Go 1 ก.พ.นี้
นายกฯ ปลื้ม เว็บไซต์ระดับโลก จัดให้ ‘กระบี่’  เป็นเมืองต้อนรับผู้เดินทางได้ดีที่สุด ชี้ สัญญาณดีหนุนท่องเที่ยวไทย ยัน พร้อมเปิด Test and Go 1 ก.พ.นี้
เมื่อวันที่ 29 ม.ค. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดีกับจังหวัดกระบี่ ที่ได้รับรางวัล Traveller Review Awards 2022 ถูกจัดอันดับจากเว็บไซต์ Booking.com ผู้นำด้านเทคโนโลยีดิจิทัลสำหรับการเดินทางระดับโลก ให้เป็นจังหวัดที่ให้การต้อนรับผู้เดินทางได้ดีที่สุดในประเทศไทย ผ่านการรวบรวมข้อมูลกว่าหลายล้านรีวิวของลูกค้า โดยสำหรับเมืองท่องเที่ยวในประเทศไทย นอกจากจังหวัดกระบี่แล้ว ยังมีจังหวัดตราด เชียงราย เชียงใหม่ นครราชสีมา ด้วยตามลำดับ ที่สร้างความประทับใจให้แก่ผู้มาเยือนถูกจัดอันดับด้านการต้อนรับผู้เดินทางได้ดีด้วยเช่นกัน
น.ส.ไตรศุลี กล่าวว่า สำหรับการจัดอันดับดังกล่าว สอดรับกับแนวทางการเปิดประเทศต้อนรับนักท่องเที่ยวของไทย และเชื่อว่าจะส่งเสริมงานด้านการท่องเที่ยวในประเทศไทยมากขึ้น โดยที่ผ่านมา จังหวัดกระบี่ เป็นหนึ่งในจุดหมายปลายทางที่นักท่องเที่ยวทั้งคนไทยและต่างชาติให้ความสนใจ และนับตั้งแต่เปิดแคมเปญ Krabi Even More Amazing“เที่ยวกระบี่ ดีกว่าเดิม” ก็มีนักท่องเที่ยวเดินทางเยือนกระบี่อย่างต่อเนื่อง เช่นเดียวกับหลายจังหวัด ที่นักท่องเที่ยวเริ่มทยอยเดินทางเข้ามาตามมาตรการเปิดรับ
น.ส.ไตรศุลี กล่าวว่า นายกรัฐมนตรี ขอบคุณทุกองคาพยพที่เกี่ยวข้องกับการท่องเที่ยวของไทย ไม่ว่าจะเป็น ผู้ประกอบการ หน่วยงานราชการ และประชาชน ที่ช่วยกันเป็นเจ้าบ้านที่ดี สร้างความประทับใจแก่นักท่องเที่ยว และขอเป็นกำลังใจให้ทุกภาคส่วนได้พัฒนางานด้านการท่องเที่ยวและบริการต่อไป เชื่อว่าอัตลักษณ์ความเป็นมิตรที่ดีของคนไทย จะสามารถความประทับใจ ดึงดูดนักท่องเที่ยวจากทั่วโลกได้เป็นอย่างดี
น.ส.ไตรศุลี กล่าวว่า นายกรัฐมนตรี ยืนยันความพร้อม ในการต้อนรับนักท่องเที่ยวจากต่างประเทศ เข้ามาในประเทศไทยในรูปแบบ Test and Go โดยจะเริ่มอีกครั้งในวันที่ 1 ก.พ. นี้ โดยทุกภาคส่วนได้เตรียมความพร้อมรองรับการเดินทางเข้าประเทศทุกด้าน เชื่อว่าเป็นสัญญาณที่ดีสำหรับประเทศไทย ที่จะใช้โอกาสนี้ฟื้นฟูการท่องเที่ยว ฟื้นฟูเศรษฐกิจ ใต้ภายใต้มาตรการป้องกันโรคโควิด-19 ที่รัดกุม
.........................
วันอังคารที่ 20 กรกฎาคม 2564
“ชัยวุฒิ” รับมอบระบบเทเลเมดิซีนหนุนภารกิจรักษาผู้ป่วยโควิด
“ชัยวุฒิ” รับมอบระบบเทเลเมดิซีนหนุนภารกิจรักษาผู้ป่วยโควิด
“ชัยวุฒิ”รมว.ดีอีเอสรับมอบระบบการแพทย์ทางไกลTelemedicine Kaitomm (ไข่ต้ม) Hospitalที่พัฒนาโดยบริษัทไทยพร้อมแท็บเล็ตรุ่นทนทานพิเศษ10เครื่องเพื่อประยุกต์ใช้ในงานภาคสนามภายใต้ภารกิจสู้โควิด-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากนโยบายของกระทรวงดิจิทัลฯที่สนับสนุนให้มีการบูรณาการความร่วมมือนำทรัพยากรด้านเทคโนโลยีและบุคลากรเข้าไปช่วยอำนวยความสะดวกในภารกิจการทำงานด้านสาธารณสุขภาคสนามสู้โควิด-19ล่าสุดมีภาคเอกชนทั้งค่ายไอทีไทย-เทศเดินทางเข้าพบเพื่อสาธิตระบบการทำงานของแอปพลิเคชันด้านการแพทย์ทางไกล(เทเลเมดิซีน)พร้อมมอบไลเซ่นอนุญาตการใช้งานและมอบเครื่องแท็บเล็ตรุ่นทนทานพิเศษเพื่อให้กระทรวงฯนำไปใช้ประโยชน์ในภารกิจต่อไป
ทั้งนี้นายณชพลสองทิศบริษัทอาร์ทีเอส(2003)จำกัดเป็นบริษัทที่ประกอบการด้านผู้รวบรวมระบบ(System Integrator)ประสบการณ์17ปีพร้อมด้วยดร.มหิศรว่องผาติจากบริษัทพันธมิตรบริษัทโอโบดรอยด์คอร์ปอเรชั่นจำกัดบริษัทวิจัยและพัฒนาหุ่นยนต์บริการและเทคโนโลยีปัญญาประดิษฐ์(AI)ได้มีการพัฒนาระบบเทคโนโลยีสารสนเทศและสื่อสารด้านสาธารณสุขซึ่งเป็นระบบแอปพลิเคชันสำหรับติดต่อสื่อสารทางไกลระหว่างบุคลากรทางการแพทย์ผู้ป่วยและโรงพยาบาลชื่อKaitomm (ไข่ต้ม) Hospitalซี่งมีคุณสมบัติการใช้งานสอดคล้องกับภารกิจช่วยเหลือบุคลากรการแพทย์ในการเพิ่มระยะห่างเพื่อลดความเสี่ยงในการติดเชื้อโควิด-19และช่วยเหลือประชาชนคนไทยให้สามารถเข้าถึงบริการทางสาธารณสุขได้อย่างสะดวกและมีประสิทธิภาพสูง
ทั้งนี้ระบบการทำงานของ“ไข่ต้ม”Hostpitalสามารถนำมาประยุกต์ใช้ในงานภาคสนามภายใต้ภารกิจของดีอีเอสซึ่งหนึ่งในนั้นคือการบริหารจัดการระบบและอุปกรณ์สื่อสารทางไกลระหว่างบุคลากรทางการแพทย์ผู้ป่วยและโรงพยาบาลเพื่อลดการสัมผัสของบุคลากรทางการแพทย์กับคนไข้และเพิ่มประสิทธิภาพในการดูแลติดตามรักษาอาการของคนไข้ให้ดียิ่งขึ้นลดความแออัดในโรงพยาบาล/สถานพยาบาลส่งผลให้การติดเชื้อจากการรักษาของบุคลากรทางการแพทย์ลดลงติดตามอาการผู้ป่วยได้ใกล้ชิดขึ้นและรักษาอาการของผู้ป่วยได้อย่างทันท่วงที
โดยระบบTelemedicineสื่อสารทางไกลระหว่างบุคลากรทางการแพทย์และผู้ป่วยจะทำหน้าที่อำนวยความสะดวกในการสื่อสารระหว่างบุคลากรทางการแพทย์และผู้ป่วยผ่านทางการโทรวีดีโอคอล(VDO Call)โดยเครื่องของผู้ป่วยที่ใช้ในสถานพยาบาลสามารถรับสายอัตโนมัติได้ซึ่งทำให้นอกจากจะสามารถใช้ระบบนี้ในการติดตามผลการรักษาแบบInteractive Communicationแล้วยังสามารถใช้ในการเฝ้าดู/ติดตามอาการของผู้ป่วยจากระยะทางไกล(Remote Monitoring)ในลักษณะเดียวกับMobile CCTVด้วยสามารถนำไปใช้ประโยชน์ได้ในห้องฉุกเฉิน,ห้องแยกโรค,ห้องความดันลบ,หอผู้ป่วยรวม(โควิด-19),ห้องผ่าตัด,หออภิบาลผู้ป่วยวิกฤต(ICU),โรงพยาบาลสนามเป็นต้น
“ทั้งสองบริษัทได้ร่วมกับพันธมิตรได้แก่บริษัทไทยซัมซุงอิเลคโทรนิคส์จำกัดและบริษัทวีเอสทีอีซีเอส(ประเทศไทย)จำกัดมอบระบบTelemedicine Kaitomm (ไข่ต้ม) Hospitalจำนวน100ลิขสิทธิ์การใช้งานสำหรับบุคลากรทางการแพทย์พร้อมโปรแกรมสำหรับผู้ป่วยแบบไม่จำกัดผู้ใช้งานและอุปกรณ์แท็บเล็ตรุ่นทนทานพิเศษSamsung Galaxy Tab Active 3ที่มีคุณสมบัติเด่นเรื่องความทนทานกันน้ำกันฝุ่นและทนการกระแทกจำนวน10เครื่องให้กับกระทรวงฯเพื่อนำไปใช้ประโยชน์ในภารกิจต่อไป”นายชัยวุฒิกล่าว
***********
วันพุธที่ 27 ตุลาคม 2564
รมว.อว. ปลื้มโครงการ U2T ทำให้ชาวบ้านพอใจ นักศึกษาได้ความรู้ เตรียมเฟส 2
รมว.อว. ปลื้มโครงการ U2T ทำให้ชาวบ้านพอใจ นักศึกษาได้ความรู้ เตรียมเฟส 2
รมว.อว. ปลื้มโครงการU2T ทำให้ชาวบ้านพอใจ นักศึกษาได้ความรู้ เตรียมเฟส 2 จ้างงานครบทุกตำบลทั้ง 77 จังหวัด
เสนอโครงการให้สภาพัฒน์แล้วเพื่อส่ง ครม. เน้น เขตเศรษฐกิจพิเศษ ใน 5 ภูมิภาค กับ BCG โมเดล
ลั่นปี 65 คือ ปี “ปล่อยของ” ของ อว. รับประชุม APEC
เมื่อวันที่ 23 ตุลาคม 2564 :ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อม ศ.นพ.ดร.สิริฤกษ์​ทรงศิวิไล ปลัดกระทรวง อว. ดร.ดนุช ตันเทอดทิพย์ ผช.รมต.อว. และคณะผู้บริหาร อว. ประชุมสรุปผลการดำเนินโครงการมหาวิทยาลัยสู่ตำบล สร้างรากแก้วให้ประเทศหรือ U2T ที่มหาวิทยาลัยแม่ฟ้าหลวง จ.เชียงราย โดยมี รศ.ดร.ชยาพร วัฒนศิริ อธิการบดีมหาวิทยาลัยแม่ฟ้าหลวงและผู้บริหารให้การต้อนรับ
รศ.ดร.ชยาพร รายงานความคืบหน้าโครงการฯ ว่ามฟล. จ้างงานรวม 341 คน ลงพื้นที่ทำงานและเก็บข้อมูลร่วมกับชุมชนใน 15 ตำบลของ 6 อำเภอ คือ เมืองเชียงราย ขุนตาล เชียงของ แม่จัน แม่สาย แม่ฟ้าหลวงและเวียงป่าเป้า ทั้งนี้ จากการทำงานร่วมกับชุมชนพบว่าร้อยละ 60 ชุมชนต้องการพัฒนาสัมมาชีพและสร้างอาชีพใหม่ ต้องการให้มีการพัฒนาผลิตภัณฑ์อาหารเพื่อส่งเสริมการท่องเที่ยว ให้มีการยกระดับคุณภาพผลิตภัณฑ์ท้องถิ่นเชื่อมโยงกับการท่องเที่ยววิถีใหม่ ตามลำดับ ขณะที่ ผลสัมฤทธิ์จากการดำเนินงานของ U2T ได้ก่อให้เกิดวิสาหกิจชุมชน มีผลิตภัณฑ์ต้นแบบของชุมชน เกิดช่องทางการตลาดเพื่อจัดจำหน่ายสินค้าและผลิตภัณฑ์ เกิดเส้นทางท่องเที่ยวชุมชน เป็นต้น
ด้าน ศ.(พิเศษ)ดร.เอนก กล่าวว่าตนประทับใจผลงาน U2T ของ มฟล. โดยเฉพาะในเรื่องการแปรรูปอาหารที่เป็นการช่วยเพิ่มมูลค่าให้กับผลิตภัณฑ์ ทำให้ชาวบ้านพอใจ นักศึกษาได้ความรู้ อาจารย์ก็ได้ให้วิชา ทั้งชุมชน มหาวิทยาลัย รวมถึงผู้ได้รับการจ้างงานจึงอยากให้โครงการ U2T ได้ทำต่อ โดยหลังจากนี้จะมีการต่อยอดผลิตภัณฑ์ในโครงการ U2T เพื่อเอาผลผลิตที่ได้ส่งออกไปจำหน่ายยังต่างประเทศให้ได้
“สำหรับโครงการ U2T ระยะที่ 2 จะเป็นโครงการที่พัฒนาขึ้นและต่อยอดจากระยะที่ 1 ขณะนี้ กำลังดำเนินการส่งข้อเสนอโครงการให้สภาพัฒน์ฯ เพื่อเสนอคณะรัฐมนตรี (ครม.) โดย U2T ระยะ 2 นี้ จะขยายไปให้ครบทุกตำบล ครบทั้ง 77 จังหวัดทั่วประเทศ และจะมีการยกระดับการทำงาน โดยเน้นเรื่องของ 1. ขับเคลื่อนแนวทางการพัฒนาตามเขตเศรษฐกิจพิเศษ ใน 5 ภูมิภาค เพื่อมุ่งสู่การพัฒนาพื้นที่รองรับการเติบโตทางเศรษฐกิจ และ 2. BCG โมเดล ซึ่งเป็นโมเดลเศรษฐกิจสู่การพัฒนาที่ยั่งยืนและเป็นวาระแห่งชาติ”รมว.อว. กล่าว
ทั้งนี้ อว. จะรวบรวมทุกมหาวิทยาลัยในสังกัดมาร่วมกันคิดร่วมกันทำ เช่น ภาคเหนือ ก็จะให้มหาวิทยาลัยระดับนำในพื้นที่อาทิ ม.แม่ฟ้าหลวง ม.เชียงใหม่ มรภ.เชียงราย มทร.ล้านนา ฯลฯ มาร่วมกันทำเรื่องเศรษฐกิจสร้างสรรค์ หรือท่องเที่ยว ทำงานร่วมกับทางจังหวัด เช่น เอาผลิตภัณฑ์ที่ได้จากโครงการ U2T มานำเสนอและจำหน่ายในรูปแบบงานมหกรรมสินค้ารูปแบบใหม่ ซึ่งเป็นผลิตผลที่เกิดจากมหาวิทยาลัย นักศึกษาและชาวบ้านช่วยกันทำและใน U2T ระยะที่ 2 ก็จะเห็นภาพที่ใหญ่ขึ้นจากตำบลขยายสู่จังหวัดและภูมิภาค
“สำหรับโครงการ U2T ถ้าไม่คิดให้ใหญ่ก็จะกลายเป็นแต่อีเว้นท์ อว. ต้องกัดไม่ปล่อย นี่ถือเป็นลมหายใจใหม่ๆ ให้กับมหาวิทยาลัย เราต้องทำเรื่องพวกนี้ให้กับประเทศชาติ เป็นการตอบแทนบุญคุณแผ่นดิน นับแต่วันนี้ถึงปี 65 ให้ถือเป็นปี“ปล่อยของ”ของ อว. ต้องแสดงศักยภาพที่มีให้คนไทยได้เห็น รวมถึงนานาชาติในโอกาสที่ประเทศไทยกำลังจะเป็นเจ้าภาพจัดการประชุม APEC ในปีหน้าด้วย”ดร.เอนก กล่าวระบุ
วันอังคารที่ 15 มิถุนายน 2564
ชัยวุฒิ" สั่งลุยปฏิบัติการปราบเว็บพนันยูโร 2020
ชัยวุฒิ" สั่งลุยปฏิบัติการปราบเว็บพนันยูโร 2020
“ชัยวุฒิ”รมว.ดีอีเอส รับเรื่องร้องเรียนกรณีถูกชักชวนร่วมลงทุนพนันออนไลน์เบื้องต้นมีผู้เสียหาย39รายทั้งสูญเงินถูกหลอกถ่ายคลิปและโพสต์ทวิตเตอร์ประจานสั่งลุยปฏิบัติการปราบปรามเว็บพนันออนไลน์ฟุตบอลยูโร2020ผนึกตำรวจเร่งสืบสวน-จับกุม
วันนี้(15มิ.ย. 64)นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวแถลงข่าวการเร่งปราบปรามเว็บพนันออนไลน์พร้อมรับเรื่องร้องเรียนจากตัวแทนผู้เสียหายจากกรณีถูกชักชวนให้ร่วมลงทุนเล่นพนันออนไลน์ว่าได้รับเรื่องร้องเรียนจากตัวแทนผู้เสียหายจากกรณีถูกชักชวนให้ร่วมลงทุนเล่นพนันออนไลน์พร้อมนำหลักฐานที่ถูกคนร้ายใช้รูปชายหนุ่มหน้าตาดีปลอมเฟซบุ๊กมาแอดเฟรนด์ก่อนชักชวนให้ร่วมลงทุนเล่นพนันออนไลน์จนสูญเงินตั้งแต่หลักหมื่นถึงหลักล้านและบางรายยังถูกหลอกให้ถ่ายรูป-คลิปโป๊เปลือยส่งมาก่อนหากอยากได้เงินคืนก่อนจะนำไปโพสต์บนทวิตเตอร์ประจานเบื้องต้นพบผู้เสียหาย39รายมูลค่าความเสียหายกว่า5ล้านบาท
นายชัยวุฒิ กล่าวว่าขณะนี้กระทรวงดิจิทัลฯและสำนักงานตำรวจแห่งชาติ(สตช.)ได้ร่วมกันจัดตั้ง“ปฏิบัติการปราบปรามเว็บไซต์การพนันออนไลน์ฟุตบอลยูโร2020”ภายใต้นโยบายของรัฐบาลที่ให้มุ่งเน้นการปราบปรามการกระทำความผิดเว็บไซต์การพนันออนไลน์โดยเฉพาะในช่วงมีการแข่งขันฟุตบอลชิงแชมป์แห่งชาติยุโรป2020ที่ต้องเฝ้าระวังและเข้มงวดตรวจสอบการเล่นพนันบอลซึ่งรวมถึงเว็บไซต์การพนันออนไลน์หากพบการกระทำผิดให้ดำเนินคดีตามกฎหมายโดยไม่ละเว้นพร้อมย้ำว่าการพนันทุกรูปแบบสร้างความเสียหายแก่ครอบครัวสังคมและประเทศอย่างมากขอเตือนไปยังผู้ใช้โซเชียลมีเดียอย่าใช้โฆษณาเชิญชวนเล่นการพนันออนไลน์ถือว่าเป็นการกระทำความผิดมีโทษหนัก
ขณะที่ภายใต้ปฏิบัติการปราบปรามเว็บพนันบอลยูโร2020ล่าสุดได้มีการประสานกับศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)ทำการสืบสวนจับกุมผู้กระทำความผิดพนันออนไลน์แล้ว4รายเชื่อมโยงกับเว็บพนันออนไลน์5เว็บไซต์ได้แก่
1.จับกุมผู้ต้องหา1รายเว็บไซต์SBOUFABETเว็บพนันฟุตบอลยูโรและการพนันอื่นๆจ.ปทุมธานี
2.จับกุมผู้ต้องหา1รายเว็บไซต์mbc.sunmcsports.comเว็บพนันฟุตบอลยูโร,หวยและการพนันอื่นๆกรุงเทพฯ3.จับกุมผู้ต้องหา1รายเว็บไซต์betufa.com, league888.net, superslotเว็บพนันรูปแบบออลอินวันจ.ขอนแก่นและ4.จับกุมผู้ต้องหา1รายในจ.ขอนแก่นทำหน้าที่ดูแลโต๊ะพนันฟุตบอล(โต๊ะบอลแบ็ทแมน)เชื่อมโยงกับรายที่3โดยเปิดขายยูสเซอร์เว็บพนันbetufa.com, league888.net, superslotให้กับนักพนัน
โดยในการจับกุมผู้ต้องหาทั้ง4รายตรวจยึดของกลางเป็นคอมพิวเตอร์ตั้งโต๊ะ,คอมพิวเตอร์โน้ตบุ๊ค,โทรศัพท์มือถือ,สมุดบัญชีธนาคาร,ซิมการ์ด,บัตรATMทั้งหมดถูกแจ้งข้อกล่าวหาว่ากระทำความผิดฐาน“จัดให้มีการเล่นหรือทำอุบายล่อช่วยประกาศโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นหรือเข้าพนันในการเล่นทางสื่ออิเล็กทรอนิกส์โดยมิได้รับอนุญาตจากเจ้าพนักงาน”
“ขอประชาสัมพันธ์ประชาชนหากพบเห็นการกระทาความผิดหรือพบเบาะแสเกี่ยวกับการพนันออนไลน์สามารถแจ้งเข้ามาได้ที่เพจกระทรวงดิจิทัลฯhttps://www.facebook.com/prmdes.official/และสายด่วนกระทรวงดีอีเอส1212ตลอด24ชม.ข้อมูลจะถูกปิดเป็นความลับ”นายชัยวุฒิกล่าว
***********
วันพฤหัสบดีที่ 17 มิถุนายน 2564
PM thanks 56 Thai insurance companies for taking part in alleviating COVID-19 impact against nation and people
PM thanks 56 Thai insurance companies for taking part in alleviating COVID-19 impact against nation and people
June 16, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the contribution of the Thai insurance business sector in curbing COVID-19 disease and alleviating the impact against the nation and its people through implementation of a number of insurance-related measures.
Measures implemented by 56 members of the Thai General Insurance Association (TGIA) include:
1. TGIA and 12 member companies offered insurance policies to 274,000 medical staffs and related personnel. The policy provides coverage in the event of death from COVID-19. The coverage period is 6 months, and the sum insured is 1,000,000 baht per person, with the total sum insured of 274,000 million baht.
2. TGIA and 20 member companies handed over 50 sets of ventilators, worth 10,500,000 Baht, to Muangthong Thani Busarakam Covid-19 field hospital.
3. TGIA and 10 member companies launched a “Vaccination for Nation, Mor Prom is Ready to Vaccinate, Insurance Companies are Ready to Care” program to hand over 13 million insurance policies to cover side effects and anaphylaxis as a result of vaccination. The policy provides coverage in the event of death from side effects and anaphylaxis as a result of vaccination with the minimum sum insured of 100,000 Baht. This is in order to boost people’s confidence in vaccination.
The Prime Minister thanked all concerned units under the Thai insurance sector for their cooperation and support, and would like to offer moral support to all the parties in performing their duties to the best ability to achieve their goals, and to lead the country out of this crisis.
วันพฤหัสบดีที่ 28 เมษายน 2565
รฟม. ให้การต้อนรับคณะเยี่ยมชมดูงานจากการท่าเรือแห่งประเทศไทย
ในโอกาสเยี่ยมชมศูนย์ข้อมูลข่าวสารของ รฟม.
นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร เป็นผู้แทนการรถไฟฟ้าขนส่งมวลชน
แห่งประเทศไทย (รฟม.) กระทรวงคมนาคม ให้การต้อนรับนายพิสุทธิ์ จียาศักดิ์ นักบริหาร 13 ประจำผู้อำนวยการ และคณะเยี่ยมชม ดูงานจากการท่าเรือแห่งประเทศไทย เนื่องในโอกาสเยี่ยมชมและศึกษาดูงานศูนย์ข้อมูลข่าวสารของ รฟม. ซึ่งได้รับรางวัลประกาศเกียรติคุณศูนย์ข้อมูลข่าวสารของราชการโดดเด่น 3 ปีซ้อน ในปี พ.ศ. 2562 - 2564
ในโอกาสนี้ รฟม. ได้นำเสนอข้อมูลภาพรวมการดำเนินงานของศูนย์ฯ พร้อมทั้งได้ร่วมแลกเปลี่ยนข้อมูลระหว่างหน่วยงาน เช่น การบริหารจัดการศูนย์และแนวทางปฏิบัติด้านการพัฒนาศูนย์ตามเกณฑ์ศูนย์ข้อมูลข่าวสารโดดเด่น เป็นต้น เพื่อเป็นประโยชน์ในการนำไปปรับใช้หรือเป็นแนวทางในการพัฒนาการดำเนินงานศูนย์ข้อมูลข่าวสารของแต่ละหน่วยงาน รวมถึงอำนวยความสะดวกให้แก่ประชาชนต่อไป
สำหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ประชาชนสามารถติดต่อศูนย์ข้อมูลข่าวสารได้ที่ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ ศูนย์ข้อมูลข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ที่ Line@mrtacontactcenter และ Call Center 0 2716 4044 ในวันและเวลาราชการ
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันเสาร์ที่ 13 สิงหาคม 2565
โฆษกรัฐบาลเผยนายกรัฐมนตรีติดตามสถานการณ์ "พายุมู่หลาน" อย่างใกล้ชิด สั่งการหน่วยงานในพื้นที่เร่งช่วยเหลือประชาชนเร่งด่วน
โฆษกรัฐบาลเผยนายกรัฐมนตรีติดตามสถานการณ์ "พายุมู่หลาน" อย่างใกล้ชิด สั่งการหน่วยงานในพื้นที่เร่งช่วยเหลือประชาชนเร่งด่วน
วันนี้ (13 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากอิทธิพลของ "พายุมู่หลาน" ได้พัดกระหน่ำโดยเฉพาะภาคเหนือ และภาคอีสานส่งผลทำให้เกิด "น้ำท่วม" ในหลายพื้นที่ได้รับผลกระทบเป็นวงกว้าง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์อย่างใกล้ชิด สั่งการหน่วยงานในพื้นที่เร่งช่วยเหลือเป็นการด่วน เพื่อบรรเทาความเดือดร้อนและผลกระทบต่อประชาชน พร้อมกำชับให้จัดเวรยามเฝ้าดูสถานการณ์น้ำอย่างต่อเนื่อง หวั่นเกิดอันตรายต่อพี่น้องประชาชน
โฆษกรัฐบาลกล่าวว่า นายกรัฐมนตรีมอบหมายให้กองทัพนำกำลังพลลงพื้นที่ช่วยเหลือประชาชน คอยอำนวยความสะดวกเรื่องการเดินทาง โดยเฉพาะผู้ที่ต้องการความช่วยเหลือเป็นพิเศษ ให้จัดเรือท้องแบน รวมถึงรถยกสูงมาอำนวยความสะดวก พร้อมปรุงอาหารแจกจ่ายประชาชนที่ได้รับผลกระทบ ในส่วนของท้องถิ่นและฝ่ายปกครอง นายกรัฐมนตรีขอให้จัดเจ้าหน้าที่ออกตรวจตรา คอยสอบถามประชาชน เพื่อให้ความช่วยเหลือ ทั้งนี้ เพื่อความปลอดภัย นายกรัฐมนตรีขอให้ระมัดระวังกระแสไฟฟ้าโดยเฉพาะในพื้นที่น้ำท่วมขัง
"ขอให้เฝ้าระวังต่อไปอย่างใกล้ชิด โดยเฉพาะสถานการณ์น้ำป่าไหลหลาก และบริเวณใกล้แม่น้ำสายหลัก เนื่องจากสภาพอากาศยังครึ้มฟ้าครึ้มฝนและมีฝนตกลงมาอย่างต่อเนื่อง และขอให้ระมัดระวังการเดินทางสัญจรในช่วงระยะนี้เป็นพิเศษ" โฆษกรัฐบาลกล่าว
วันจันทร์ที่ 30 พฤษภาคม 2565
กรมบัญชีกลางออกหลักเกณฑ์สำหรับผู้ป่วยโรคนิวโรมัยอิลัยติส ออฟติกา ซึ่งเป็นโรคทางระบบประสาทที่เกิดจากภูมิคุ้มกันผิดปกติ ให้เบิกจ่ายตรงได้ เริ่ม 15 มิ.ย. 65
กรมบัญชีกลางร่วมกับสมาคมประสาทวิทยาแห่งประเทศไทย กำหนดสิทธิประโยชน์เพิ่มเติม สำหรับยา Rituximab เพื่อใช้ในการรักษาโรคนิวโรมัยอิลัยติส ออฟติกา เพื่อให้ผู้มีสิทธิและบุคคลในครอบครัวเข้าถึงการรักษาได้อย่างมีประสิทธิภาพ เริ่ม 15 มิถุนายน 2565
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางร่วมกับสมาคมประสาทวิทยาแห่งประเทศไทยได้กำหนดสิทธิประโยชน์ โดยการเพิ่มข้อบ่งชี้ของยา Rituximab อีก 1 ข้อบ่งชี้ สำหรับผู้ป่วยโรคนิวโรมัยอิลัยติส ออฟติกา ทำให้ยาดังกล่าวสามารถเบิกจ่ายได้ทั้งสิ้น 13 ข้อบ่งชี้ เพื่อเป็นการเพิ่มประสิทธิภาพในการรักษาและช่วยให้ผู้ป่วยได้รับการรักษาพยาบาลตามความเหมาะสม จำเป็น และปลอดภัย ซึ่งจะทำให้มีคุณภาพชีวิตที่ดีขึ้น ทั้งนี้ หากแพทย์ผู้ทำการรักษามีแผนการใช้ยา Rituximab เพื่อรักษาโรคนิวโรมัยอิลัยติส ออฟติกา ตามเงื่อนไขข้อบ่งชี้ที่กำหนด ให้สถานพยาบาลดำเนินการลงทะเบียนเพื่อขออนุมัติการใช้ยา ในระบบ Biologic agents และส่งเบิกในระบบเบิกจ่ายตรงค่ารักษาพยาบาลเท่านั้น
“หลักเกณฑ์การเบิกจ่ายค่ารักษาพยาบาล สำหรับผู้ป่วยโรคดังกล่าว จะเริ่มมีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 15 มิถุนายน 2565 เป็นต้นไป เพื่อให้ผู้ป่วยมีคุณภาพชีวิตที่ดีขึ้น รวมทั้งเพื่อให้การเบิกจ่ายค่ารักษาพยาบาลเป็นไปอย่างถูกต้องและมีประสิทธิภาพ ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ โทรศัพท์ 0 2127 7000 ต่อ 6850 และ 6851 ในวันและเวลาราชการ สำหรับรายการยาที่กรมบัญชีกลางกำหนดหลักเกณฑ์ไว้เป็นการเฉพาะ สามารถตรวจสอบได้จากเว็บไซต์กรมบัญชีกลาง www.cgd.go.th หัวข้อ รักษาพยาบาล ข้อมูลน่ารู้เกี่ยวกับค่ารักษาพยาบาล กฎหมายระเบียบและหนังสือเวียน (สวัสดิการรักษาพยาบาล)” อธิบดีกรมบัญชีกลาง กล่าว
วันจันทร์ที่ 21 กุมภาพันธ์ 2565
ก.แรงงาน จ่ายสิทธิประโยชน์ทดแทนแก่ญาติคนงานที่เสียชีวิตกรณีนั่งร้านถล่ม กว่า 2.6 ล้านบาท
ก.แรงงาน จ่ายสิทธิประโยชน์ทดแทนแก่ญาติคนงานที่เสียชีวิตกรณีนั่งร้านถล่ม กว่า 2.6 ล้านบาท
เมื่อวันที่21กุมภาพันธ์2565ที่ห้องจัตุมงคลชั้น6อาคารกระทรวงแรงงานนายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานมอบสิทธิประโยชนเงินทดแทนแก่ญาติลูกจ้างจำนวน3รายกรณีลูกจ้างเสียชีวิตจากเหตุการณ์ไซต์งานก่อสร้างโครงการวันแบงค็อกถนนพระราม4แขวงลุมพินีเขตปทุมวันกรุงเทพมหานครเกิดอุบัติเหตุเหล็กค้ำยันรองรับหล่อคอนกรีตพังถล่มขณะเทคอนกรีตโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)คุณอรวรรญาพันธุ์เขียวสมุห์บัญชีตัวแทนบริษัทอิตาเลียนไทยดีเวลลอปเม้นท์จำกัด(มหาชน)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นางธิวัลรัตน์กล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาได้แสดงความเสียใจต่อเหตุการณ์ในครั้งนี้และกำชับให้กระทรวงแรงงานเร่งให้ความช่วยเหลือญาติของคนงานที่เสียชีวิตและผู้บาดเจ็บโดยด่วนซึ่งกระทรวงแรงงานโดยสำนักงานประกันสังคมได้ประสานญาติของผู้เสียชีวิตทั้ง3รายทราบและในวันนี้ท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ดิฉันมอบสิทธิประโยชน์เงินทดแทนกรณีเสียชีวิตแก่ญาติของลูกจ้าง
นางธิวัลรัตน์กล่าวต่อว่าในวันนี้กระทรวงแรงงานโดยสำนักงานประกันสังคมได้มอบสิทธิประโยชน์เงินทดแทนกรณีเสียชีวิตเนื่องจากการทำงานให้แก่นายจ้างทายาทและผู้มีสิทธิมีสิทธิได้รับเงินทดแทนตามพระราชบัญญัติเงินทดแทนพ.ศ.2537และเงินบำเหน็จชราภาพกองทุนประกันสังคมแก่ญาติจำนวน3รายได้แก่รายแรกคุณเกวรีชัยคำมิ่งญาติของนางบุญโฮมวังมาอายุ42ปีจะได้ค่าทำศพ50,000บาทค่าทดแทนอัตราเดือนละ6,374.20บาทเป็นเวลา10ปีเป็นเงิน764,904บาทและเงินบำเหน็จชราภาพกรณีเสียชีวิต10,201.69บาทรวมเป็นเงินทั้งหมด825,105.69บาทรายที่สองคุณปรัชญาบุญภักดีญาติของนางประไพสุปมาจะได้ค่าทำศพ50,000บาทค่าทดแทนอัตราเดือนละ6,428.80บาทเป็นเวลา10ปีเป็นเงิน771,456บาทและเงินบำเหน็จชราภาพกรณีเสียชีวิต63,064.83บาทรวมเป็นเงินทั้งหมด884,520.83บาทรายที่สามคุณฟัรฮานมะลูล้องญาติของนางอุดรเลขสันต์จะได้ค่าทำศพ50,000บาทค่าทดแทนอัตราเดือนละ6,447บาทเป็นเวลา10ปีเป็นเงิน773,640บาทและเงินบำเหน็จชราภาพกรณีเสียชีวิต74,835.08บาทรวมเป็นเงินทั้งหมด898,475.08บาทรวมทั้ง3รายเป็นเงินทั้งสิ้นเป็นจำนวนเงิน2,608,101.6บาท
+++++++++++++++++++
กองเผยแพร่และประชาสัมพันธ์
21กุมภาพันธ์2565
วันศุกร์ที่ 19 สิงหาคม 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม หารือร่วมกับตัวแทนสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย
...
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทน ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ เข้าพบ เพื่อยื่นหนังสือสอบถามความคืบหน้าเกี่ยวกับการประกาศให้บริษัท แกร็บ (Grab) ออกจากระบบแอปพลิเคชัน โดยมี นายจิรุตม์ วิศาลจิตร อธิบดีกรมการขนส่งทางบก และเจ้าหน้าที่ที่เกี่ยวข้อง ร่วมรับหนังสือ ในวันที่ 18 สิงหาคม 2565 ณ ห้องประชุมกระทรวงคมนาคม
ที่ปรึกษารัฐมนตรีว่าการกระทรวงคมนาคม กล่าวว่า รัฐมนตรีว่าการกระทรวงคมนาคม มีความห่วงใย และมีความตั้งใจอย่างยิ่งในการช่วยเหลือผู้ประกอบการรถรับจ้างสาธารณะที่ได้รับความเดือดร้อนทุกฝ่ายให้ได้รับความเป็นธรรม โดยได้สั่งการให้หน่วยงานในสังกัดกระทรวงคมนาคมที่เกี่ยวข้องร่วมกันพิจารณาแนวทางในการช่วยเหลือการประกอบอาชีพให้ถูกต้องตามกฎหมายนั้น ซึ่งขณะนี้ทุกหน่วยงานอยู่ระหว่างดำเนินการเพื่อให้ทุกฝ่ายได้รับความเป็นธรรมสามารถประกอบอาชีพร่วมกันได้ และให้บริการอย่างถูกต้องตามกฎหมาย และประชาชนได้รับประโยชน์สูงสุด
นายจิรุตม์ วิศาลจิตร อธิบดีกรมการขนส่งทางบก กล่าวว่า กรมการขนส่งทางบก (ขบ.) ได้สำรวจความคิดเห็นผู้ใช้บริการผ่านทางสื่อสังคมออนไลน์ พบว่าประชาชนส่วนใหญ่มีความต้องการใช้บริการรถจักรยานยนต์รับจ้างผ่านแอปพลิเคชันจำนวนมาก ขบ. จึงได้ดำเนินการเปิดรับจดทะเบียนรถจักรยานยนต์ที่จะให้บริการผ่านระบบแอปพลิเคชันที่ถูกต้องตามกฎหมาย ซึ่งหลังจากที่ ขบ. เปิดให้บริษัทที่จัดทำระบบแอปพลิเคชันจดทะเบียนอย่างถูกต้องตามกฎหมายนั้น ปรากฏว่ามีบางบริษัทที่ยังไม่เข้าสู่ระบบ โดย ขบ. อยู่ระหว่างการประสานงานกับกระทรวงดิจิทัลเพื่อเศรษฐกิจและสังคม (ดศ.) เพื่อปิดกั้นระบบ รวมถึงรวบรวมข้อมูลและเอกสารส่งให้ ดศ. ดำเนินการฟ้องร้องต่อศาลตามขั้นตอนของกฎหมาย ซึ่ง ขบ. ไม่มีอำนาจในการสั่งปิดระบบแอปพลิเคชันแต่อย่างใด ทั้งนี้ การที่ ขบ. เปิดรับจดทะเบียนรถจักรยานยนต์ที่จะให้บริการผ่านแอปพลิเคชันนั้น จะส่งผลดีกับกลุ่มผู้ขับรถจักรยานยนต์รับจ้างซึ่งอยู่ในระบบเดิม (กลุ่มวิน) ได้ประโยชน์จากการดำเนินการ คือ สามารถให้บริการในพื้นที่เดิมที่ได้ลงทะเบียนไว้ และยังสามารถรับผู้โดยสารผ่านแอปพลิเคชันได้อีกด้วย ขณะนี้อยู่ระหว่างขั้นตอนการดำเนินการเพื่อให้ผู้ให้บริการรถจักรยานยนต์รับจ้างผ่านแอปพลิเคชันเข้าสู่ระบบอย่างถูกต้องตามกฎหมาย อันจะส่งผลให้ประชาชนสามารถใช้บริการได้อย่างสะดวก ปลอดภัย และสามารถตรวจสอบได้